सुचेता गोइंदी: मैं जन-आन्दोलन की छवि तो नहीं देख रही हूँ. मैं ये देख रही हूँ कि झूठे-लुभावने प्रलोभन वाली जो नीतियाँ चल रही हैं. उनसे किस तरह से भुखमरी और बेरोजगारी की संभावनाएँ बढ़ रही हैं. ये महामारी सी फैलती जा रही है. एक दिन असंख्य बेरोजगार खुद ही इकट्ठे हो जायेंगे और ये अहिंसात्मक रूप से ही संभव है. जिसका एक नमूना आपने अभी हाल ही में दिल्ली में देख लिया है. अब ये सभी इस बात पर नहीं जायेंगे कि कौन सी पार्टी उनके साथ है. अब वो इस बात पर जायेंगे कि कौन आदमी उनका नेतृत्व कर रहा है. कि वो कौन सा नेतृत्व हो, जो हमारे देश की नीतियाँ बदल सकता है. जोकि हमारे हित में है. हमें इन भ्रष्ट तंत्र की नीतियों को बदलना चाहिए. जो हज़ारों हज़ार गुना भ्रष्टाचार को बढ़ा रही हैं. उदारवादी नीतियाँ लुभावनी हैं. सभी पढ़े-लिखे वर्ग को लग रहा है कि हर आदमी करोड़पति हो सकता है. लेकिन वो समय भी जल्दी ही आएगा. जब यह समझ आ जाएगा कि ये नीतियाँ झूठी हैं, बेमानी हैं. जान बर्किंस खुद लिखता है कि ये छल-छद्म ये झूठ-फरेब सब हम करते हैं. स्वयं जब उसकी आत्मा बोल सकती है, जो उच्च स्तरीय पदों पर रहकर लुभावनी नीतियाँ बनाता रहा है. भला आप ही कहिये कि जो दमन शोषण सह रहे हैं, वो कब तक इस भ्रम में रहेंगे. जब ये ठोकरें खाते दर-दर भटकेंगे, तब अपने आप ही इकट्ठे नहीं हो जायेंगे. आप ही बताइये. और ये भारत भूमि है. इसमें आशा रखती हूँ मैं. कोई न कोई नेतृत्वकर्ता प्रकट होगा.